wickkiey/tamil-wikipedia-markdown huggingface dataset:
# வேரெண்

**வேரெண்** (*radix*) அல்லது **அடிமானம்** (*base*) என்பது, எந்தவோர் எண்குறி முறைமையிலும், அந்த இலக்கஞ்சார்ந்த எண்குறி முறைமையின் சுழி உள்ளிட்ட தனித்த மொத்த எண்களின் கணத்தைக் குறிக்கும். எடுத்துகாட்டாக, பதின்ம முறைமையில் வேரெண் பத்து. ஏனெனில், இது 0 முதல் 9 வரையிலான பத்து எண்களைப் பயன்படுத்தும்.  

எந்தவொரு செந்தர இலக்க எண்குறி முறைமையிலும், *x* எனும் எண்ணும் அதன் அடிமானமான *y* எனும் எண்ணும் வழக்கமாக <math>(x)_y,</math> என எழுதப்படும். இங்கு எண்ணின் பின்னொட்டான, அடிமானமாகப் பத்து கருதப்பட்டாலும் எழுதப்படுவதில்லை. ஏனெனில், இதுவே மதிப்பை வெளியிடும் மிகப் பொதுவான வழிமுறையாகும். எடுத்துகாட்டாக, பதின்ம முறைமையில் <math>(100)_{10}</math> என்பது நூறு எனும் எண்னைக் குறிக்கும். அடிமானம் 2 ஆகும் இரும முறைமையில் <math>(100)_2</math> என்பது நான்கு எனும் எண்ணைக் குறிக்கும்..  

கீழே வழக்கில் உள்ள எண்குறி முறைமைகள் தரப்படுகின்றன.  
| 10 | பதின்மைலக்க முறைமை | உலக அளவில் எண்ணியலில் மிகப் பொதுவாகப் பயன்படும் எண்முறைமை இதுவே. 0 முதல் 9 வரையுள்ள இதன் எண்குறிகள் பெரும்பாலான எந்திர எண்ணிகளில் பயன்படுகின்றன. |  |
| --- | --- | --- | --- |
| 12 | பதினிரும இலக்க முறைமை | இது 2, 3, 4, 6 ஆகிய எண்களால் எளிதாக வகுக்க முடிவதால் இம்முறைமை பரிந்துரைக்கப்படுகிறது. மரபாக, பொருள்களை டஜன்களிலும் குரோசுகளிலும் எண்ணப் பயன்பட்டது. |  |
| 2 | இரும இலக்க முறைமை | அடிமானமாக 2ஐக் கொண்ட இந்த இரும முறைமை அனைத்துக் கணினிகளின் உள்ளே பயன்படுத்தப்படுகிறது. இதில் பயன்படும் இரு எண்களாவன "0", "1" ஆகியனவாகும். இவை முறையே அணையும், இனையும் நிலைமாற்றிகளால் அமைகின்றன. மேலும் இது அனைத்து இலக்கமுரை எண்ணிகளிலும் பயன்படுகிறது. |  |
| 16 | பதினறும இலக்க முறைமை | இந்த பதினறும முறைமை கணிப்புக்காக பயன்படுகிறது. இதில் பயன்படும் 16 எண்களாவன "0–9" ஆகியவற்றோடு, "A–F" அல்லது "a–f" அகியன பின்னமைகின்றன. |  |
| 8 | எண்ம இலக்க முறைமை | இந்த முறைமை எப்போதாவது கணிப்புக்காகப் பயன்படுகிறது. இதில் பயன்படும் எண்களாவன "0–7" ஆகியன வாகும். |  |
| 20 | இருபதின்மம் | எண்ணுவதற்குப் பல பண்பாடுகளில் இன்றும் நிலவும் மரபான எண்குறி முறைமை ஆகும். |  |
| 60 | அறுபதின்ம இலக்க முறைமை | இது சுமேரியாவில் தோன்றி, பாபிலோனியாவுக்குப் பரவியது. இன்று இது வட்ட ஆய முறைகளில் பாகைகள், துளிகள், நொடிகளைக் குறிக்கப் பயன்படுகிறது. மேலும் கால அளவைகளான மணி, மணித்துளி, நொடிகளைக் குறிக்கவும் பயன்படுகிறது. | } |

*முழுப்பட்டியலுக்கு, காண்க, எண்குறி வகைகளின் பட்டியல்.*  

இரும முறைமைக்கான சுருக்கமான வழிமுறையாக, எண்ம, பதினறும இலக்க முறைமைகள் பயன்படுகின்றன. 16 2 இன் 4ஆம் படியாக அமைவதால், ஒவ்வொரு பதினறும எண்ணும் 4 இரும எண்களுக்குச் சமமாகும். எடுத்துகாட்டாக, பதினறும 7, 8 ஆகியவை இரும முறைமையில் 111, 1000 ஆகும். 8 எனும் எண் 2 இன் முப்படியாக அமைவதால், ஒவ்வோர் எண்ம எண்ணும் இத்தகையதோர் உறவை ஒவ்வொரு இரும எண்ணுக்கும் பெற்றுள்ளது.  

வேரெண்கள் எப்பொதுமே இயல் எண்களாகும். என்றாலும், வேறு இயல் எண்ணல்லாத இலக்க முறைமைகளும் வழக்கில் உள்ளன. எடுத்துகாட்டு, . தங்க விகிதம் அடிமானம். இதன் வேரெண் முழு எண்ணல்லாத இயற்கணித எண்ணாகும். and negative base (whose radix is negative).
# வேரெண் சிக்கனம்

**வேரெண் சிக்கனம்** *(radix economy)* என்பது குறிப்பிட்ட அடிமானம் அல்லது வேரெண் சார்ந்த ஓர் எண்ணை, அந்த அடிமானத்தில் அவ்வெண்ணைக் குறிப்பிட தேவையான மொத்த எண்களின் எண்ணிக்கையால் பெருக்கிவரும் பெருக்குத் தொகையாகும்.கணினிகளில் எண்களைக் குறிக்க, பல்வேறு அடிமானங்களைப் பயன்படுத்துவதற்கான சார்புச் செலவினங்களை மதிப்பிட பல முன்மொழிவுகள் தரப்பட்டுள்ளன. வேரென் சிக்கனம் நிறுவனக் கட்டமைப்பு, கணினி வலையிணைப்பு, மற்றும் பிற துறைகளில் பயன்படுகிறது.  

மற்ற முறைமைகளை விட இரும முறைமை பல மேம்பாடுகள் வாய்ந்ததாக உள்ளது: இது பேரளவு இரைச்சல் எதிர்ப்புத் திறம் பெற்றுள்ளது.. தற்செயலாக மாறும் மின்னழுத்த வேறுபாடுகளுக்கு மிக்க் குறைந்த பிழைக் குறிகைகளையே ஏற்படுத்துகிறது. பரந்த மின்னழுத்த நெடுக்கத்துக்குச் சுற்ரமைவுகலை வடிவமைத்து மதிப்புகலைக் குழப்பமற்றபடி, துல்லியமாகக் குறிக்கலாம்.  

## மேலும் காண்கo

- மும்மைக் கணினி
- எண்குறி வகைகளின் பட்டியல்
# குளோரோபீனால்


**குளோரோபீனால்** *(Chlorophenol)* என்பது C<sub>6</sub>H<sub>5</sub>ClO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒன்று அல்லது அதற்கு மேற்பட்ட சகப்பிணைப்பு குளோரின் அணுக்களைக் கொண்டிருக்கும் பீனாலின் கரிமகுளோரைடு எதுவாக இருந்தாலும் அது குளோரோபீனால் எனப்படும். 5 அடிப்படை வகை குளோரோபீனால்களும் 19 வேறுபட்ட வகை குளோரோபீனால்களும் அறியப்படுகின்றன, பீனாலுடன் குளோரின் சேரும் எலக்ட்ரான் கவர் ஆலசனேற்ற வினையின் மூலம் குளோரோபீனால்கள் உற்பத்தி செய்யப்படுகின்றன. பெரும்பாலான குளோரோபீனால்கள் பல்வேறு எண்ணிக்கையிலான வெவ்வேறு மாற்றியன்களைப் பெற்றுள்ளன. பீனால் மூலக்கூறின் வளைய அமைப்பின் மூவிடங்களிலும் ஒரு குளோரின் அணு இணைந்து கொள்வதற்கு வாய்ப்பு இருப்பதால் ஒருகுளோரோபீனால்கள் மூன்று மாற்றியன்களைப் பெற்றுள்ளன. உதாரணமாக பீனாலின் வளையத்தின் ஆர்த்தோ நிலையில் குளோரின் அணு இணைந்திருப்பது 2-குளோரோபீனால் என்ற மாற்றியனாகும். மாறாக பென்டாகுளோரோபீனால் ஒரேயொரு மாற்றியனையே பெற்றுள்ளது. ஏனெனில் பென்டாகுளோரோபீனாலில் இணைவதற்கு வாய்ப்புள்ள பீனால் வளையத்தின் ஐந்து அமைவிடங்களிலும் குளோரின் அணுக்களே குளோரினேற்றம் அடைந்துள்ளன.  

அறை வெப்பநிலையில் பெரும்பாலான குளோரோபீனால்கள் திண்மநிலையில் காணப்படுகின்றன. அவை வலிமையான மருந்து வகை மணமும் சுவையும் கொண்டுள்ளன. பெரும்பாலான குளோரோபீனால்கள் பூச்சிக்கொல்லிகள், களைக்கொல்லிகள், மற்றும் கிருமிநாசினிகள் ஆகப்பயன்படுகின்றன.
# உப்பு மாளிகை



**உப்பு மாளிகை** ( **Palacio de Sal ** என்ற எசுப்பானிய சொல்லுக்கு "உப்பு மாளிகை" என்று பொருள்) என்பது உப்புப் பாளங்களால் கட்டப்பட்ட ஒரு விடுதியாகும். இது தென் அமெரிக்க நாடான பொலிவியா நாட்டில் உள்ள உலகின் பெரிய உப்புப் படுகையான *சாலர் டி உயினி* என்னும் உப்பு மட்டும் எஞ்சிய காய்ந்த ஏரிப்படுக்கையின் முனையில் கட்டப்பட்டுள்ளது. ‘டான் ஜுவான் க்வீசடா’ என்ற படைப்பாளியின் மூளையில் உருவான இந்த விடுதிதான், உலகின் முதல் உப்பு விடுதி ஆகும். இதற்குப் பின் சில உப்பு விடுதிகள் திறக்கப்பட்டபோதிலும், ‘பேலசியோ டி சால்’தான் உலகின் மிகப் பெரியது. ஒவ்வொரு ஆண்டும் மழைக் காலத்தில் கரைந்த சில சேதங்களை மழைக்காலம் முடிந்தபின் மறுசீரமைப்பது வழக்கம். இது பொலிவியாவின் தலை நகரான லா பாசில் இருந்து 350 கி.மீ. (220 மைல்) தொலைவில் உள்ளது.  

சாலர் டி உயினி என்பது உலகின் மிகப்பெரிய உப்புப் படுக்கையாகும். இது 10,582 சதுர கி.மீ (4,086 சதுர மைல்) பரப்பளவு உடையது. இது பொலிவியாவின் தென்மேற்கில் ஆந்தீஸ் மலைத்தொடருக்கு அருகில் 3,656 மீட்டர் (11,995 அடி) உயரத்தில் உள்ளது. *சாலர் டி உயினிக்கு* தொலைவில் இருந்து வரும் சுற்றுலா பயணிகளுக்கு இங்கிருந்து தங்கள் நகரங்களுக்கு திரும்பும்வரை ஓய்வு எடுக்க இடம் தேவைப்பட்ட நிலையில் கட்டுமானப் பொருட்கள் கிடைக்காத இந்த ஒதுக்குப்பறமான பகுதியில் உப்புப் பாளங்களால் விடுதி கட்டலாம் என்ற யோசனை உருவானதாம்.<span data-segmentid="29"></span><span data-segmentid="30"></span>  

முதல் விடுதி 1993-1995 காலகட்டத்தில் உப்புப் பாளங்களால் சாலர் டி உயினியின் மையத்தில் கட்டப்பட்டது. விரைவில் இந்த விடுதி புகழ்பெற்ற ஒரு சுற்றுலா தலமானது. இதில் 12 இரட்டை படுக்கை அறகளுடன் ஒரு பொதுவான குளியலறையுடன் இருந்தது.  

2007 ஆண்டைய காலத்தில் ஒரு புதிய விடுதி கட்டப்பட்டது.  

| சுவர் வடிவம் | உண்ணும் பகுதி | } |
| --- | --- | --- |

## மேலும் பார்க்க
- பனி விடுதி
- பனி விடுதி (கியூபெக்)
# 2-குளோரோபீனால்


**2-குளோரோபீனால்** *(2-Chlorophenol)* என்பது C<sub>6</sub>H<sub>5</sub>ClO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பீனால் வழிப்பொருளான இச்சேர்மத்துடன் தொடர்புடைய சேர்மங்கள் நச்சுக்கொல்லி முகவர்களாகவும் பல்வேறு வகையான பூச்சிக்கொல்லிகளாகவும் பயன்படுத்தப்படுகின்றன. இவற்றைத் தவிர வேறுசில பயன்களையும் குறிப்பாக 2-குளோரோபீனால் பெற்றுள்ளது. பீனாலை பல்குளோரினேற்றம் செய்யும்போது இடைநிலைச் சேர்மமாக இச்சேர்மம் தோன்றுகிறது. நிறமற்ற நிலையில் இருந்து அரக்கு திரவமாகக் காணப்படும் இச்சேர்மம் மனத்திற்கொவ்வாத ஊடுறுவும் கார்பாலிக் மணத்தைக் கொண்டுள்ளது. ஆர்த்தோ-குளோரோபீனால் என்றும் அழைக்கப்படும் 2-குளோரோபீனால் நீரில் மெல்ல மெல்ல மூழ்கி கரையக்கூடிய சேர்மமாகவும், எத்தனால், ஈதர், பென்சீன் மற்றும் எரிகாரம் ஆகியனவற்றில் நன்கு கரையக்கூடியதாகவும் விளங்குகிறது.
# இருகுளோரோபீனால்

இன் வேதியியல் அமைப்பு]]  

**இருகுளோரோபீனால்கள்** *(Dichlorophenols)* என்பவை C<sub>6</sub>H<sub>4</sub>Cl<sub>2</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரண்டு சகப்பிணைப்பு குளோரின் அணுக்களைக் கொண்டிருக்கும் பீனாலின் கரிமகுளோரைடு எதுவாக இருந்தாலும் அவை இருகுளோரோபீனால்கள் எனப்படும். இதன் அமைப்பின் அடிப்படையில் ஆறுவகையான மாற்றியன்கள் காணப்படுகின்றன.  

- 2,3- இருகுளோரோபீனால்
- 2,4- இருகுளோரோபீனால்
- 2,5- இருகுளோரோபீனால்
- 2,6- இருகுளோரோபீனால்
- 3,4- இருகுளோரோபீனால்
- 3,5- இருகுளோரோபீனால்

பொதுவாகக் களைக்கொல்லி என்றழைக்கப்படும் 2,4-இருகுளோரோபீனாக்சியசிட்டிக் அமிலம் போன்ற சிக்கலான வேதிச்சேர்மங்களைத் தயாரிக்கும்போது இருகுளோரோபீனால்கள் இடைநிலைப் பொருளாகப் பயன்படுகின்றன.
# காஞ்சிபுரம் விண்டுவீசர் கோயில்


**காஞ்சிபுரம் விண்டுவீசர் கோயில் (விண்டுவீசம்)** என விளங்கும் இது, காஞ்சிபுரத்திலுள்ள சிவக் கோயில்களில் ஒன்றாகும். திருமால் வழிபட்ட இக்கோயில் காஞ்சி திருவேகம்பத்தின் மூன்றாம் பிராகாரம் தெற்கு பக்கம் ஆயிரங்கால் மண்டபத்திலுள்ள கோபுர வாயிலுக்கு நேரே தென் பிராகாரத்தில் பிள்ளையார் சந்நிதிக்கு பக்கத்தில் உள்ளது. மேலும், இவ்விறைவரை **விஷ்ணுவேஸ்வரர்** என்ற பெயராலும் அழைக்கப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## தல சிறப்பு
திருப்பாற்கடலிலிருந்து திருமால் தன் மனையாட்டியினருடன் தில்லையில் வந்து திருநடனம் காணத் தவம்புரியங்கால் தில்லை நாதன் திருக்காஞ்சியில் எம்மை வழிபட்டு வருவாய் எனில் இங்கு எமது நடனத்தைப் பெறுவாயென்று கட்டளையிட அவ்வண்ணமே வந்து பூசித்தனர்.  

## தல வரலாறு
தில்லையில் இறைவன் ஆடுகின்ற ஆனந்த நடனத்தை தன்யோக நித்திரையில் அனுபவித்துக் கொண்டிருக்கும் திருமால், அந்தற்புத நடனத்தை இலக்குமி முதலியோருக்கும் காட்ட விரும்பி, காஞ்சியில் விண்டுவீசர் என்ற பெயரில் சிவலிங்கம் பிரதிட்டை செய்து வழிபட்டு, இறைவனின் அருளால் அனைவரையும் தில்லைக்கு அழைத்துச் சென்று ஆனந்த நடனத்தைக் காட்ட, அனைவரும் கண்டு பரவசப்பட்டனர் என்பது வரலாறாகும்.  

## தல பதிகம்
- பாடல்: (விண்டுவீச்சர வரலாறு கலிநிலைத் துறை) காஞ்சிப் புராணம் | தழுவக் குழைந்த படலம் | விண்டுவீச்சர வரலாறு கலிநிலைத் துறை | பாடல்கள்: 150 - முதல் | பக்கம்: 631 - முதல்
- பொழிப்புரை:

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் காஞ்சி திருவேகம்பத்தின் பிரகாரத்தில் - பிள்ளையார் சந்நிதிக்கு பக்கத்தில் **விண்டுவீசம்** அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.  

### போக்குவரத்து
- **வான்வழி:** வானூர்தி சேவை இல்லை; உலங்கு வானூர்தி மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து மூலம் இக்கோயிலை அடையலாம்.
- **இரும்புத் தடம்:** தொடருந்து மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து மூலமாகவும், தானியுந்து மூலமாகவும் சென்றடையலாம்.
- **சாலை வழி:** பேருந்திலோ, அல்லது சீருந்துலோ, காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து (75 கிலோமீட்டர்) திருப்பெரும்புதூர் வழியாகவும் ; தென்கிழக்கில், செங்கல்பட்டிலிருந்து (40 கிலோமீட்டர்) வாலாசாபாத் வழியாகவும்; வடமேற்கில், விழுப்புரத்திலிருந்து (80 கிலோமீட்டர்) வந்தவாசி வழியாகவும்; தென்மேற்கில், பெங்களுரிலிருந்து (275 கிலோமீட்டர்) வேலூர் வழியாகவும் இக்கோயில் நகரை வந்தடையலாம்.
# ஜமூய் மாவட்டம்



**ஜமூய் மாவட்டம்** (Jamui district) வட இந்தியாவின் பிகார் மாநிலத்தின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **ஜமூய்** நகரம் ஆகும். இது முங்கேர் கோட்டத்தில் பிகார் - ஜார்கண்ட் மாநில எல்லையில் அமைந்துள்ளது.  

## வரலாறு
சமண சமய 24-வது தீர்த்தங்கரர் மகாவீரர் இம்மாவட்டத்தில் பாயும் உஜ்ஜிஹுவாலியா ஆற்றாங்கரையில் உள்ள ஜம்பியா கிராமத்தில் *அறிவொளி* பெற்றார் என சமண சமய சாத்திரங்கள் கூறுகிறது. எனவே இவ்விடம் சமணர்களின் புனித தலமாக விளங்குகிறது.  

13ஆம் நூற்றாண்டின் வரலாற்றுக் காலத்தில் இம்மாவட்டம் சந்தேலர்களின் தலைமையகமாக இருந்தது.  

இந்தியாவில் நக்சலைட் மற்றும் மாவோயிஸ்டு போராளிகளின் ஆதிக்கம் நிறைந்த சிவப்பு தாழ்வாரம் பகுதிகள் எனப்படும் 83 மாவட்டங்களில் ஜமூய் மாவட்டமும் ஒன்றாகும்.  

## பொருளாதாரம்
3098 சதுர கிலோ மீட்டர் பரப்பளவு கொண்ட இம்மாவட்டத்தின் Jamui district மைக்கா, நிலக்கரி, இரும்பு கனிமச் சுரங்கங்கள் கனிசமாக கொண்ட மாவட்டமாக இருப்பினும், இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக ஜமூய் மாவட்ட்த்தை, இந்திய அரசு 2006-இல் அறிவித்துள்ளது. எனவே இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி வழங்கி வருகிறது.  
### தங்கச் சுரங்கம்
ஜமூய் மாவட்டத்தில் மிகப் பெரிய அளவுக்கு தங்கம் இருப்பதாக இந்திய புவியியல் ஆய்வு அமைப்பு தெரிவித்துள்ளது. இம்மாவட்டத்தில் 37,600 கிலோ கிராம் எடையுள்ள தங்கத் தாது துகள்கள் கிடைக்கும் என ஆய்வில் தெரியவந்துள்ளது. இதனால் ஜமூய் மாவட்டத்தில் தங்கச் சுரங்கங்கள் வெட்ட தேசிய புவியியல் ஆய்வு அமைப்பு மற்றும் தேசிய தாதுப் பொருள் மேம்பாட்டு வாரியம் ஆகியவற்றுக்கு பிகார் மாநில அரசு மே, 2022 ஆண்டில் அனுமதி வழங்கியுள்ளது.  

## மாவட்ட நிர்வாகம்
இம்மாவட்டம் ஒரு வருவாய் உட்கோட்டத்தையும்; பத்து ஊராட்சி ஒன்றியங்களையும் ; 12 காவல் நிலையங்களையும்; 153 ஊராட்சி மன்றங்களையும்; 1528 கிராமங்களையும் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,760,405 ஆக உள்ளது. கிராமப்புறங்களில் 91.74% மக்களும்; நகரப்புறங்களில் மக்களும் 8.26% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 25.85% ஆக உயர்ந்துள்ளது. மக்கள் தொகையில் 916,064 ஆண்களும் மற்றும் 844,341 பெண்களும் உள்ளனர். பாலின விகிதம் ஆயிரம் ஆண்களுக்கு 922 பெண்கள் வீதம் உள்ளனர். 3,098 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 568 மக்கள் வாழ்கின்றனர். இம்மாவட்டத்தின் சராசரி படிப்பறிவு 59.79% ஆகவும், ஆண்களின் படிப்பறிவு 71.24% ஆகவும், பெண்களின் படிப்பறிவு 47.28% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 324,513 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 1,525,746 (86.67 %) ஆகவும், இசுலாமிய சமய மக்கள் தொகை 217,621 (12.36 %) ஆகவும், கிறித்தவ, சீக்கிய, பௌத்த, சமண சமய மக்கள் தொகை கணிசமாக உள்ளது.  

### மொழிகள்
பிகார் மாநிலத்தின் ஆட்சி மொழியான இந்தி மொழியுடன், போஜ்புரி மொழி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.  

## போக்குவரத்து
முகல்சராய் மற்றும் பாட்னா வழியாக தில்லி - ஹவுரா நகரங்களை இணைக்கும், ஜமூய் தொடருந்து நிலையம் வட இந்தியாவின் முக்கிய நகரங்களை இருப்புப்பாதையால் இணைக்கிறது.
# நாலந்தா மாவட்டம்



**நாலந்தா மாவட்டம்** (Nalanda district) வட இந்தியாவின் பிகார் மாநிலத்தின் முப்பத்தி எட்டு மாவட்டங்களில் ஒன்றாகும். இம்மாவட்டத் தலைமையிடம் **பிகார் செரீப்** நகரத்தில் இயங்குகிறது. இம்மாவட்டம் பாட்னா கோட்டத்தில் உள்ளது. இம்மாவட்டத்தில் பௌத்தர்களின் ராச்கிர் மலை உள்ளது.  

## மாவட்டச் சிறப்புகள்
- இம்மாவட்டத்தின் ராஜகிரகம் நகரத்துடன் கௌதம புத்தர் மற்றும் மகாவீரர் அதிகம் தொடர்பு கொண்டவர்கள்.
- பண்டைய நாலந்தா பல்கலைக்கழகம் இம்மாவட்டத்தில் அமைந்திருந்தது.
- பண்டைய மகத நாட்டின் தலைநகரான ராஜகிரகம் இம்மாவட்டத்தில் உள்ளது.
- நாளந்தா தொல்லியல் அருங்காட்சியகம் இம்மாவட்டத்தில் உள்ளது.
- பௌத்தர்கள் புனிதமாகக் கருதப்படும் ராச்கிர் மலை உள்ளது.

## புவியியல்
பிகார் மாநிலத்தின் தெற்கில் அமைந்த இம்மாவட்டம் 2355 சதுர கிலோ மீட்டர் பரப்பளவு கொண்டது. இங்கு பாலகு, கும்பாரி, மோகனா மற்றும் ஜிராயன் ஆறுகள் பாய்கிறது.  

## மக்கள் தொகையியல்
2011-ஆம் ஆண்டு மக்கள் தொகை கணக்கெடுப்பின் படி இம்மாவட்ட மொத்த மக்கள் தொகை 2,872,523 ஆக உள்ளது. 2355 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஆக உள்ளது.  
இந்தியாவில் மிகவும் பின் தங்கிய 250 மாவட்டங்களில் ஒன்றாக, நாலந்தா மாவட்டத்தை 2006-இல் இந்திய அரசின் பஞ்சாயத்து ராஜ் அமைச்சகம் அறிவித்துள்ளதால், இம்மாவட்டத்தின் ஊரக வளர்ச்சி திட்டங்களுக்கு இந்திய அரசு நிதியுதவி வழங்கி வருகிறது.  

## மாவட்ட நிர்வாகம்
இம்மாவட்டம் பிகார் செரீப், ராஜகிரகம் மற்றும் ஹில்சா என மூன்று வருவாய் உட்கோட்டங்களைக் கொண்டுள்ளது.  
ஊரக வளர்ச்சிக்காக இம்மாவட்டத்தில் இருபது ஊராட்சி ஒன்றியங்கள் இயங்குகிறது.  
## அரசியல்
இம்மாவட்டம் பிஹார்சரீப் சட்டமன்றத் தொகுதி , ராஜ்கீர் சட்டமன்றத் தொகுதி, நாலந்தா சட்டமன்ற தொகுதிகளையும்; நாலந்தா மக்களவைத் தொகுதியும் கொண்டது.  

## போக்குவரத்து
இம்மாவட்டத்தில் தேசிய நெடுஞ்சாலை எண் 30, 31, 82 மற்றும் 110 என நான்கு தேசிய நெடுஞ்சாலைகள் இம்மாவட்டத்தின் வழியாக செல்வதால், மாநிலத்தின் மற்றும் அருகில் அமைந்த மாநிலங்களுடன் தரை வழியாக நன்கு இணைந்துள்ளது.
# நார்சிங்கார், திரிபுரா



**நார்சிங்கார்** *(Narsingarh)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

23°54’20’’ வடக்கு 91°15’08’’ கிழக்கு என்ற அடையாள ஆள்கூறுகளில் நார்சிங்கார் நகரம் பரவியுள்ளது.  

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நார்சிங்கார் நகரத்தின் மொத்த மக்கள் தொகை 6,819 ஆகும் இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். நகரத்தின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 78 சதவீதத்தினர் கல்வியறிவு பெற்றவர்களாகவும் பெண்களில் 62 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.
# பதார்காட்


**பதார்காட்** *(Badharghat)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

23.79° வடக்கு 91.28° கிழக்கு என்ற அடையாள ஆள்கூறுகளில் பதார்காட் நகரம் பரவியுள்ளது.  

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பதார்காட் நகரத்தின் மொத்த மக்கள் தொகை 47,660 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 80% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 53 சதவீதத்தினர் கல்வியறிவு பெற்றவர்களாகவும் பெண்களில் 47 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.  

## அரசியல்

இந்திய நாட்டின் திரிபுரா மாநிலத்தில் உள்ள மேற்கு திரிப்புரா மக்களவைத் தொகுதியின் ஒரு பகுதியாக பதார்காட் சட்டப்பேரவைத் தொகுதி இருக்கிறது.
# பிரதாப்கார், திரிபுரா



**பிரதாப்கார்** *(Pratapgarh)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

23.81° வடக்கு 91.30° கிழக்கு என்ற அடையாள ஆள்கூறுகளில் பிரதாப்கார் நகரம் பரவியுள்ளது.  

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிரதாப்கார் நகரத்தின் மொத்த மக்கள் தொகை 25,890 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 72% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 77 சதவீதத்தினர் கல்வியறிவு பெற்றவர்களாகவும் பெண்களில் 67 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.  

## அரசியல்

இந்திய நாட்டின் திரிபுரா மாநிலத்தில் உள்ள மேற்கு திரிப்புரா மக்களவைத் தொகுதியின் ஒரு பகுதியாக பிரதாப்கார் சட்டப்பேரவைத் தொகுதி இருக்கிறது.
# ராணிர்பசார்



**ராணிர்பசார்** *(Ranirbazar)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு நகரம் மற்றும் பேரூராட்சி ஆகும். நகர அரங்கம், பாரத் சஞ்சார் நிகாம் லிமிடெட் கோபுரம் , சந்தை, போன்ற பல அடிப்படை வசதி வாய்ப்புகள் இங்குக் காணப்படுகின்றன.  

## புவியியல் அமைப்பு

23.83° வடக்கு 91.37° கிழக்கு என்ற அடையாள ஆள்கூறுகளில் ராணிர்பசார் நகரம் பரவியுள்ளது. அசாம் – அகர்தலா தேசிய நெடுஞ்சாலையில் ஆவுரா நதிக்கரையில் இந்நகரம் அமைந்துள்ளது. அகர்தலாவில் இருந்து வாகனங்களில் அரைமணி நேரப் பயணத்தில் இங்குச் செல்லமுடியும். காயெர்பூர் மற்றும் சிரானியா ஆகிய நகரங்கள் இந்நகருக்கு அருகில் உள்ளன.  

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி ராணிபசார் நகரத்தின் மொத்த மக்கள் தொகை 11,0030 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 77% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 82 சதவீதத்தினர் கல்வியறிவு பெற்றவர்களாகவும் பெண்களில் 72 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.
# 4-புரோமோவனிலின்



**4-புரோமோவனிலின்** *(4-Bromoaniline)* என்பது C<sub>6</sub>H<sub>6</sub>BrN என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தில் அனிலின் மூலக்கூறு ஒரு புரோமின் அணுவால் பதிலீடு செய்யப்பட்டுள்ளது. வர்த்தகரீதியாகவும் இச்சேர்மம் விற்பனைக்குக் கிடைக்கிறது. கோம்பெர்க்-பச்மான் வினை வழியாக பாரா-புரோமோபீனைல் தயாரிக்கையில் கட்டுறுப்புத் தொகுதியாக 4-புரோமோவனிலின் பயன்படுத்தப்படுகிறது.
# சுஹைல்தேவ் அதிவிரைவுவண்டி

**22420/22419 சுஹைல்தேவ் அதிவிரைவுவண்டி**, இந்திய இரயில்வேயினால் இயக்கப்படுகிறது. வாரம் மும்முறை இயக்கப்படும் இந்த வண்டி, தில்லியில் உள்ள ஆனந்து விகார் முனையத்தில் இருந்து காசீப்பூர் நகரம் வரை சென்று திரும்பும்.  

## வழித்தடமும் நேரமும்
22420 எண் கொண்ட ஆனந்து விகார் - காசீப்பூர் சுஹைல்தேவ் அதிவிரைவுவண்டி, ஒவ்வொரு செவ்வாய், வியாழன், சனிக்கிழமைகளில், மாலை 6:45 மணிக்கு, தில்லி ஆனந்து விகாரில் இருந்து புறப்பட்டு, அடுத்த நாள் காலை 9:15 மணிக்கு காசீப்பூரை வந்தடையும். 22419 எண் கொண்ட காசீப்பூர் - ஆனந்து விகார் அதிவிரைவுவண்டி, ஒவ்வொரு புதன், வெள்ளி, ஞாயிற்றுக்கிழமைகளில் மாலை 5:30 மணிக்கு, காசீப்பூரில் இருந்து புறப்பட்டு, அடுத்த நாள் காலை 8:10 மணிக்கு தில்லியை வந்தடையும்.  

இந்த வண்டி, காசியாபாத், மொராதாபாத், பரெய்லி, லக்னோ, சுல்தான்பூர், ஜாபராபாத், ஜவுன்பூர், அவுனிஹர் ஆகிய ஊர்களில் நின்று செல்லும்.
# செதில் கவசம்

, இந்தியா, 19-ஆம் நூற்றாண்டின் முற்காலம்.]]  
தாசிய செதில் கவசம்.]]  
**செதில் கவசம்** (ஆங்கிலம்:*Scale armour, ஸ்கேல் ஆர்மர்*) என்பது ஒரு துணி, அல்லது தோலை பின்புலமாகக் கொண்டு, பல தனித்தனியான சிறிய செதில்களை (தட்டுகள்) ஒன்றன்மீது ஒன்றாக இணைத்து செய்யப்படும் ஒரு முற்கால கவசம் ஆகும். **செதில் கவசம்** பல்வேறு கலாச்சாரங்களை சார்ந்த வீரர்கள் மற்றும் குதிரைகளால் அணியப்பட்டிருந்தன. செதில்களை செய்ய வெண்கலம், இரும்பு, பதனிடா விலங்குத் தோல் (rawhide), பதனிட்ட தோல் (leather), கொதிக்கவைக்கப்பட்ட தோல் (cuir bouilli), வித்துக்கள், கொம்பு, ஏறும்புண்ணிச் (pangolin) செதில்கள், மற்றும் பண்டைய சீனாவில், காகிதம்  முதலிய மூலபொருட்கள் பயன்படுத்தப் பட்டன. இந்த வேற்றுமைகள் மூலப்பொருட்களின் கிடைக்கும் தன்மையை பொறுத்தது.  

## செதில் கவச வகைகள்
ஒரு பின்புலத்தில், சிறிய செதில்களை (தட்டுகள்) ஒன்றன்மீது ஒன்றாக தைத்து (அல்லது கட்டி), மீன்/ஊர்வனவின் செதில்களை அல்லது வீட்டின் ஓடுகளை போன்ற தோற்றத்துடன் உருவாக்கப்படுவதே **செதில் கவசம்** ஆகும். லோரிக்கா சுக்குவாமாட்டா என்பது இவ்வகையான ரோமானிய கவசமாகும்.  

## வரலாற்றுத் தகவல்கள்
இவ்வகை கவசத்தை சாகர்கள், ரோமானியர்கள், இந்தியர்கள், சீனர்கள், மற்றும் ஜப்பானியர்களும் பயன்படுத்தி உள்ளனர்.  

## இதர கவங்களுடனான ஒப்பீடு
துளைக்கும் மற்றும் மழுங்கிய தாக்குதல்களில் இருந்து வலைக் கவசத்தைவிட செதில் கவசம் நல்ல பாதுகாப்பை அளித்தது. இதன் தயாரிப்புச் செலவும் குறைவு. அனால் இது வலைக் கவசத்தின் நெகிழ்தன்மை மற்றும் முழுத் தழுவு அளவுக்கு (coverage) ஈடில்லை. தறையாணிக் கவசம் மற்றும் தகட்டு மேலுடுப்பை தவிர, மற்றவை மத்தியகால ஐரோப்பாவில் பிரபலமில்லை, ஆனால் செதில் மற்றும் பின்னல் கவசங்கள் மற்றெங்கும் பிரபலம்.  

## செதில் கவனத்தின் படிமை

## மேலும் பார்க்க
- லோரிக்கா புளுமாட்டா வலையை பின்புலமாகக் கொண்ட செதில்கள் உடையது.
- பின்னல் கவசம், செதில்கள் ஒன்றாக கட்டப்பட்டிருக்கும்.
- தறையாணிக் கவசம், தோல்கள் அல்லது துணிகளின் அடுக்குக்கு இடையில், தறைக்கப்பட்ட செதில்களை கொண்டது.
- தகட்டு மேலுடுப்பு, தோல்கள் அல்லது துணிகளின் அடுக்குக்கு இடையில், தறைக்கப்பட்ட பெரிய தகடுகளை கொண்டது.
# பாபர் வட்டம்

பாபர் வட்டம், இந்திய மாநிலமான குஜராத்தின் பனாஸ்காண்டா மாவட்டத்தில் உள்ளது.  

## அரசியல்
இது வாவ் சட்டமன்றத் தொகுதிக்கும், பனாஸ்காண்டா மக்களவைத் தொகுதிக்கும் உட்பட்டது.  

## ஊர்கள்
இந்த வட்டத்தில் கீழ்க்காணும் ஊர்கள் உள்ளன.  
- அபாலா
- அபாசணா
- அசாணா
- பலோதண்
- பர்வாலா
- பேடா
- பாபர் ஜுனா
- பாபர்
- பேம் போர்டி
- போதாலியா
- புரேடா
- சசாசணா
- சலாதரா
- சாதரா
- சேம்புவா
- சிசோதரா
- தேவகாபடீ
- தேங்கவாடீ
- கங்குண்
- கோசாண்
- ஹரகுதியா
- இந்தர்வா ஜுனா
- இந்தர்வா நவா
- ஜசாண்வாடா
- ஜோர்வாடா
- கபருபுர
- காரேலா
- கடோசண்
- காரா
- காரி பாலடி
- குவாலா
- லும்சேலா
- மன்புரா பாபர்
- மேரா
- மேஸ்புரா
- மீடா
- மோடி சாரி
- நேஸ்டா
- ரட்கியா
- ரோய்தா
- ருணி
- சணேஸ்தா
- சண்வா
- சுதார் நேஸ்டி
- தம்வாடு
- தேதர்வா
- உஜ்ஜான்வாடா
- உண்டாய்
- வடாணா
- வட்பக்
- வஜாபூர் ஜுனா
- வஜாபூர் நவா
- வாவடி

## இணைப்புகள்
- பாபர் வட்டத்தைப் பற்றி - பனாஸ்காண்டா மாவட்ட அரசின் தளம்
# சிதம்பரம் இளமையாக்கினார் திருக்கோயில்


**இளமையாக்கினார் திருக்கோயில்**, தமிழ்நாடு, கடலூர் மாவட்டம், சிதம்பரத்திலுள்ள சிவன் கோயில். இக்கோயில் நடராஜர் கோயிலுக்கு மேற்கு திசையில் அமைந்துள்ளது. இக்கோயிலுக்கு எதிர்ப்புறத்தில் இளமை தீர்த்தம் உள்ளது.  

## தல வரலாறு
வியாக்ரட்பாதர் தில்லைக்கூத்தனின் ஆனந்த நடனத்தைக் காண விரும்பி சிதம்பரம் வந்து, தீர்த்தக்கரையில் ஒரு சிவலிங்கத்தைச் செய்து, குடில் அமைத்து தவமிருந்தார். இறைவன் அருளால் இவர் புலிக்கால் பெற்றதால், இத்தல இறைவன் "திருப்புலீஸ்வரர்' என்றும், இத்தலம் "திருப்புலீஸ்வரம்' என்றும் பெயர் பெற்றது.  

சிவனடியார் ஒருவர் அனைத்து சிவன் கோயில்களுக்கும் சென்று, விளக்கேற்றும் வழக்கமுடையவர். இறைவனின் சோதனையால் வறுமையில் வாடியபோதும், தன் சொத்துக்களை விற்றுத் தன் பணியைத் தொடர்ந்தார். வறுமை மிகுந்து திரி வாங்கவும் வழியில்லாமல் கணம்புல்லை திரியாக்கி தீபமேற்றி இறைவனை வழிபட்டார். எனவே இவர் கணம்புல்லர் என்று அழைக்கப்பட்டதோடு, 63 நாயன்மார்களில் ஒருவரானார்.  

திருநீலகண்டருக்கு சிவன் அருள்செய்த தலமிது. நீலகண்டருக்கும் அவர் மனைவிக்கும் இளமையை மீண்டுமளித்ததால் இறவன் இத்தலத்தில் இளமையாக்கினார் எனப் பெயர்பெற்றார்.  

## வழிபட்டோர்
திருநீலகண்டர், ரத்னாசலை, கணம்புல்ல நாயனார், வியாக்ரபாதர் ஆகியோர் வழிபட்ட தலம்.  
## திருவிழாக்கள்
தை மாதம் விசாகம் நட்சத்திரத்தில் திருநீலகண்டருக்கு திருவோடளிக்கும் விழா சிறப்பாக நடைபெறும். இதில் பல சிவனடியார்கள் பங்கேற்று திருவோடு பெறுவர். தைப்பூசத்தன்று வியாக்கிரபாதருக்கும், விசாகம் நட்சத்திர நாட்களில் திருநீலகண்டருக்கும், கிருத்திகையன்று கணம்புல்லருக்கும் பூஜைகள் நடக்கும். தேய்பிறை அஷ்டமியில் பைரவருக்கு பூஜை நடக்கும்.
# குறும்மசுகெத்து


**குறும்மசுகெத்து **அல்லது** கார்பைன்** *பிரெஞ்சிலிருந்து carabine*, என்பது ஒரு நீள்துமுக்கி ரகத்தை சேர்ந்த சுடுகலன் ஆகும். இதன் குழல் புரிதுமுக்கி மற்றும் மசுகெத்தைவிட நீளம் குறைந்தது இருக்கும்.  

சிறிய மற்றும் எடைகுறைந்த குறும்மசுகெத்துகளை கையாள சுலபமாக இருந்தது. இவை  அதிக நகர்-திறன் வாய்ந்த துருப்புகளால் பயன்படுத்தப்பட்டது.  

## வரலாறு
கார்பைன்கள் ஏந்திய குதிரைப்படை வீரரை கார்பைனியர் என்றழைப்பர்.  
### சொல் உதயம்
பழம்பிரெஞ்சு மொழியில்* carabin* என்றால் "மசுகெத்து ஏந்திய வீரர்" என்று பொருள். அச்சொல் மருவி *carabine *என்றானது*. *
# சரண் மாவட்டம்



**சரண் மாவட்டம்** (Saran District) வட இந்தியாவின் பிகார் மாநிலத்தின் 38 மாவட்டங்களில் ஒன்றாகும். சரண் கோட்டத்தில் அமைந்த இம்மாவட்டத் தலைமையிடம் சாப்ரா நகரம் ஆகும்  

## பொருளாதாரம்
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தை இந்திய அரசு 2006-ஆம் ஆண்டில் அறிவித்துள்ளது. பொருளாதாரத்தில் மிகவும் பின் தங்கிய 38 பிகார் மாவட்டங்களில் இம்மாவட்டமும் ஒன்றாகும். இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் நிதியுதவி செய்கிறது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,022,821 ஆக உள்ளது. கிராமப்புறங்களில் 91.06% மக்களும்; நகரப்புறங்களில் மக்களும் 8.94% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.64% ஆக உயர்ந்துள்ளது. மக்கள் தொகையில் 2,022,821 ஆண்களும் மற்றும் 1,929,041 பெண்களும் உள்ளனர். பாலின விகிதம் ஆயிரம் ஆண்களுக்கு 954 பெண்கள் வீதம் உள்ளனர். 2,641 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,496 மக்கள் வாழ்கின்றனர். இம்மாவட்டத்தின் சராசரி படிப்பறிவு 65.96% ஆகவும், ஆண்களின் படிப்பறிவு 77.03% ஆகவும், பெண்களின் படிப்பறிவு 54.42% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 681,142 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 3,534,772 (89.45 %) ஆகவும், இசுலாமிய சமய மக்கள் தொகை 406,449 (10.28 %) ஆகவும், கிறித்தவ, சீக்கிய, பௌத்த, சமண சமய மக்கள் தொகை கணிசமாக உள்ளது.  

மக்கள் தொகையில் பட்டியல் சமூக மக்கள் 3,01,306 ஆக உள்ளனர்.  

### மொழிகள்
பிகார் மாநிலத்தின் ஆட்சி மொழியான இந்தி மொழியுடன், போஜ்புரி மொழி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.  

## மாவட்ட நிர்வாகம்
இம்மாவட்டம் சாப்ரா, மர்கௌரா, சோன்பூர் என மூன்று வருவாய் உட்கோட்டங்களும்; ஊரக வளர்ச்சித் திட்டங்களை நிறைவேற்ற இருபது ஊராசி ஒன்றியங்களையும் கொண்டுள்ளது.  

## அரசியல்
இம்மாவட்டத்தில் உள்ள பத்து சட்டமன்றத் தொகுதிகள் வருமாறு; ஏக்மா, மஞ்சி, பனியாப்பூர், தாரியா, மர்கௌரா, சாப்ரா, கர்கா, அம்னௌர், பர்சா மற்றும் சோன்பூர். இம்மாவட்டத்தில் சரண் மற்றும் மகாராஜ்கஞ்ச் என இரண்டு மக்களவைத் தொகுதிகள் உள்ளது.  

## கல்வி மற்றும் தொழில் நிறுவனங்கள்

### கல்வி
1. ஜெயப்பிரகாஷ் பல்கலைக்கழகம்  
2. இராஜேந்திரா கல்லூரி  
3. ராம் ஜெய்பால் கல்லூரி  
4. ஜெகதம் கல்லூரி  
5. பல்தொழில் நுட்பக் கல்லூரி, மர்கௌரா  

### தொழில்
1. சரண் பொறியியல் நிறுவனம், மர்கௌரா  
2. சரண் மதுபான தொழிற்சாலை, மர்கௌரா  
3. சர்க்கரை ஆலை, மர்கௌரா  
4. இரயில் சக்கரம் தொழிற்சாலை, மர்கௌரா  
5. இரயில் சக்கரம் தொழிற்சாலை, தாரியாப்பூர்  
6. இரயில் பெட்டி தொழிற்சாலை, சோன்பூர்  
7. இரயில் டீசல் இன்ஜின் தொழிற்சாலை, மர்கௌரா  
## போக்குவரத்து

### சாலைப் போக்குரவரத்து
நாட்டின் முக்கிய நகரங்களை இணைக்கும் ஐந்து தேசிய நெடுஞ்சாலைகள் இம்மாவட்டத்தை கடந்து செல்கிறது. அவைகள் வருமாறு;  
- தேசிய நெடுஞ்சாலை எண் 28 பி
- தேசிய நெடுஞ்சாலை எண் 85
- தேசிய நெடுஞ்சாலை எண் 101
- தேசிய நெடுஞ்சாலை எண் 102
- தேசிய நெடுஞ்சாலை எண் 19

### தொடருந்து
தில்லி - லக்னோ, கான்பூர் - பாட்னா - கொல்கத்தா நகரங்களை இணைக்கும் இருப்புப்பாதைகள் சாப்ரா தொடருந்து நிலையம் வழியாக செல்கிறது.  

## புகழ் பெற்றவர்கள்
- ஜெயப்பிரகாஷ் நாராயணன்
- இராஜேந்திரபிரசாத்
# 142857 (எண்)


1/7 இன் மீளும் தசமமான <math> 0.\overline{142857} </math> இல் உள்ள மீளும் ஆறு இலக்கங்களால் எண் **142857**, பத்தடிமானத்தில் அமைந்த நன்கறியப்பட்ட சுழலெண் ஆகும். 142857 ஐ 2, 3, 4, 5, 6 ஆல் பெருக்கக் கிடைக்கும் எண்கள் 142857 இன் இலக்கங்களின் சுழல் வரிசைமாற்ற எண்களாக இருக்கும். மேலும் அவற்றின் மதிப்புகள் முறையே **2/7**, **3/7**, **4/7**, **5/7**, **6/7** ஆகியவற்றின் மீளும் தசமங்களின் மீளும் இலக்கங்களாலான எண்களாகவும் இருக்கும்.  

142857, பத்தடிமானத்திலமைந்த ஒரு கப்ரேக்கர் எண் மற்றும் ஹர்ஷத் எண் ஆகும்.  

## கணக்கீடுகள்
: 1 × 142,857 = 142,857  
: 2 × 142,857 = 285,714  
: 3 × 142,857 = 428,571  
: 4 × 142,857 = 571,428  
: 5 × 142,857 = 714,285  
: 6 × 142,857 = 857,142  
: 7 × 142,857 = 999,999 (= 142857 + 857142)  

7 ஐ விடப் பெரிய முழு எண்ணால் பெருக்கும்போது கிடக்கும் எண்ணை ஒரு எளியமுறைப்படி மூல எண்ணின் இலக்கங்களின் சுழல் வரிசைமாற்றமாகக் காணலாம். விடையாகக் கிடைக்கும் எண்ணின் வலதுகோடி ஆறு இலக்கங்களை (ஒன்று முதல் பத்தாயிரம்வரை) மீதமுள்ள இலக்கங்களோடு கூட்ட வேண்டும். இறுதியாக ஆறிலக்க எண் கிடைக்கும்வரை இச்செயல் தொடரப்பட வேண்டும்.  

: 142857 × 8 = 1142856  
: 1 + 142856 = 142857  

: 142857 × 815 = 116428455  
: 116 + 428455 = 428571  

: 142857<sup>2</sup> = 142857 × 142857 = 20408122449  
: 20408 + 122449 = 142857  

: 142857 ஐ 7 ஆல் பெருக்கினால் கிடைக்கும் எண் 999999  

7 இன் பிற அடுக்குகளால் பெருக்கக் கிடைக்கும் எண்களை 999999 ஆக மாற்றும் முறை:  

: 142857 × 7 = 999999  
: 142857 × 7<sup>4</sup> = 342999657  
: 342 + 999657 = 999999  

142857 இன் இறுதி மூன்று இலக்கங்களாலான எண்ணின் வர்க்கத்திலிருந்து, முதல் மூன்று இலக்கங்களாலான எண்ணின் வர்க்கத்தைக் கழித்தால் மூல எண்ணின் இலக்கங்களின் சுழல் வரிசைமாற்றம் கொண்ட எண் கிடைக்கும்.  

எடுத்துக்காட்டு:  
: 857<sup>2</sup> = 734449  
: 142<sup>2</sup> = 20164  
: 734449 − 20164 = 714285  

விகிதமுறு எண் 1/7 இன் பதின்ம உருவகிப்பான 0. இன் மீளும் பாகமாக 142857 இருப்பதால் 1/7 இன் மடங்குகளின் பதின்ம உருவகிப்பிலுள்ள மீளும் எண்கூட்டங்கள், 142857 இன் ஒத்த மடங்குகளாக இருக்கும்:  
: 1 ÷ 7 = 0.  
: 2 ÷ 7 = 0.  
: 3 ÷ 7 = 0.  
: 4 ÷ 7 = 0.  
: 5 ÷ 7 = 0.  
: 6 ÷ 7 = 0.  
: 7 ÷ 7 = 0. = 1  
: 8 ÷ 7 = 1.  
: 9 ÷ 7 = 1.  
: …  

## முடிவுறா கூடுதலாக 1/7

<math>\begin{align}1/7\ & = 0.142857142857142857\ldots \\[6pt]  

& = 0.14 + 0.0028 + 0.000056 + 0.00000112 + 0.0000000224 + 0.000000000448 + 0.00000000000896 + \cdots \\[6pt]  

& = \frac{14}{100} + \frac{28}{100^2} + \frac{56}{100^3} + \frac{112}{100^4} + \frac{224}{100^5} + \cdots + \frac{7\times2^N}{100^N} + \cdots \\[6pt]  

& = \( \frac{7}{50} + \frac{7}{50^2} + \frac{7}{50^3} + \frac{7}{50^4} + \frac{7}{50^5} + \cdots + \frac{7}{50^N} + \cdots \) \\[6pt]  

& = \sum_{k=1}^\infty \frac{7}{50^k} \end{align}</math>
# மண்டகப்பட்டு


**மண்டகப்பட்டு** (*Mandagappattu*) இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியத்தில் உள்ள மண்டகப்பட்டு ஊராட்சியில் அமைந்த சிற்றூர் ஆகும். 2011-ஆம் ஆண்டின் மக்கள் தொகை கணக்கெடுப்பின்படி மண்டகப்பட்டு கிராமத்தின் மக்கள் தொகை 1,965 ஆகும்.  

## சிறப்பு

மகேந்திர பல்லவன் என்கிற பல்லவ மன்னனால் உருவாக்கப்பட்ட தமிழகத்தின் முதல் குடைவரைக் கோவிலாகக் கருதப்படும் மண்டகப்பட்டு குடைவரைக் கோயிலான இலக்சிதன் கோயில் எனும் மண்டகப்பட்டு திருமூர்த்தி கோவில் இங்கு அமைந்துள்ளது. இதுவே தமிழகத்தின் முதல் குடைவரைக் கோயிலாகும். கி.பி 590 முதல் கி.பி 630 வரை தமிழகத்தை ஆட்சி புரிந்த பல்லவ மன்னனான முதலாம் மகேந்திரவர்மனால் அமைக்கப்பட்டது. இக்கோயில். தமிழகக் கட்டிடக்கலை வரலாற்றில் ஒரு திருப்புமுனையாகக் கருதப்படுகின்றது. மிகவும் எளிய, எழில் வாய்ந்த குடைவரைக் கோயிலாக இக்கோயில் விளங்குகிறது.
# ஆதனூர்



**ஆதனூர்** (*Aathanur*) கொள்ளிடத்தின் தெற்கே தஞ்சாவூர் மாவட்டத்தில் கும்பகோணம் அருகில் அமைந்துள்ள ஊராகும். கும்பகோணத்தில் இருந்து 8 கி.மீ. தொலைவில் உள்ள இக்கோயிலில் பள்ளி கொண்ட கோலத்தில் பெருமாள் அருள்பாலிக்கிறார். இக்கோயிலில் திருமங்கையாழ்வார் வழிபட்டுள்ளார். இத்தலத்துக்கு என்று தனிப்பாசுரம் எழுதவில்லை என்றாலும் தனது பெரிய திருமடலில் ‘ஆதனூர் ஆண்டளக்கும் ஐயன்’ என்று குறிப்பிடுகிறார்.  

## பெயர்க் காரணம்
மகாவிஷ்ணுவை நோக்கி காமதேனு தவம் இருந்ததுதான் ஆதனூர் என்ற பெயர் வரக் காரணம் எனக் கூறப்படுகிறது.  

## கோயில்கள்
- ஆதனூர் ஆண்டளக்கும் ஐயன் கோயில்
- மதுரகாளி கோயில்
- லட்சுமி நரசிம்மர் கோயில்
- ஆதனூர் அனுமன் கோயில்
- அய்யனார் கோயில்
# ஒண்சிவப்பு அரிவாள் மூக்கன்



**ஒண்சிவப்பு அரிவாள் மூக்கன்** (*scarlet ibis*, *Eudocimus ruber*) அரிவாள் மூக்கன் இன பறவையாகும். இது வெப்ப வலய தென் அமெரிக்கா, கரிபியன் தீவுகள் ஆகிய இடங்களில் வாழ்கின்றன. இருபத்தியேழு அரிவாள் மூக்கன் இனங்களில் ஒன்றான இது, அதன் பிரகாசமான ஒண்சிவப்பு நிறத்தினால் தனியாக அறியபப்டுகின்றது.  


## மேலதிக வாசிப்பு
- *Journey to Red Birds* by Jan Lindblad (New York: Hill and Wang; 1969).
# அன்சு பேத்து


**அன்சு பேத்து** (*Hans Bethe*, **ஆன்சு பேத்தே**) ஒரு செர்மானிய, அமெரிக்க அணுக்கருவியல் இயற்பியலாளர். இவருக்கு இயற்பியலுக்கான நோபல் பரிசு 1967ம் ஆண்டு வழங்கப்பட்டது.  

ஆன்சு பேத்தே தனது பணிக்காலத்தின் பெரும்பகுதியை பேராசிர்யராக கோர்னெல் பல்கலைக்கழகத்தில் பணியாற்றினார். இரண்டாம் உலகப் போர்க் காலத்தில் முதலாவது அணுக்கரு ஆயுதங்கள் தயாரித்த லாசு அலாமோசு ஆய்வுகூடத்தின் கோட்பாட்டுப் பகுதிக்குத் தலைவராக விளங்கினார். அங்கு அவர் ஆயுதங்களின் உய்நிலைப் பொருண்மையை அளவிடும் பணியில் பெரும் பங்கு வகித்தார். அத்துடன், 1945 இல் நாகசாக்கியில் வீசப்பட்ட "ஃபாட் மேன்" ஆயுதம், டிரினிட்டி (அணுகுண்டு சோதனை) ஆகியவற்றில் பயன்படுத்தப்பட்ட திடீர் அழுத்த வீழ்ச்சி முறையை உருவாக்கப் பிஉன்னணியில் இருந்த கோட்பாடுகளை உருவாக்குவதிலும் இவர் முன்னிறுழைத்தார்.
# புரொபைலமீன்



**புரொபைலமீன்** *(Propylamine)* என்பது C<sub>3</sub>H<sub>7</sub>NH<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இம்மூலக்கூற்று வாய்ப்பாட்டை C<sub>2</sub>H<sub>5</sub>CH<sub>2</sub>NH<sub>2</sub> என்ற வேதி வாய்ப்பாட்டாலும் அடையாளப்படுத்துவர். என்-புரொபைலமீன் என்றும் அழைக்கப்படும் இச்சேர்மம் காடித்தன்மை எண் மதிப்பு (Kb) 4.7 × 10−4 என்ற மதிப்பு கொண்ட ஒரு வலிமையற்ற காரமாக விளங்குகிறது.  

## தயாரிப்பு

நீர் கலந்த அமோனியம் குளோரைடுடன் 1-புரொபனால் சேர்த்து உயர் வெப்பநிலை மற்றும் அழுத்தத்தில் பெர்ரிக் குளோரைடு போன்ற இலூயிக் அமில வினையூக்கியின் முன்னிலையில் வினைபுரியச் செய்து புரொபைலமீன் தயாரிக்கப்படுகிறது.
# பெண்டைலமீன்



**பெண்டைலமீன்** *(Pentylamine)* என்பது CH<sub>3</sub>(CH<sub>2</sub>)<sub>4</sub>NH<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சாயங்கள், பால்மமாக்கிகள் மற்றும் மருந்து வகைப் பொருட்கள் தயாரிப்பில் ஒரு மூலப்பொருளாகவும், கரைப்பானாகவும் மற்றும் மணமூட்டும் முகவராகவும்  
பெண்டைலமீன் பயன்படுத்தப்படுகிறது.  

பெண்டைலமீன் மற்ற எளிய ஆல்கைல் அமீன்களின் வழக்கமான வினைகளை வெளிப்படுத்துகிறது. அதாவது கார்பனைல்களுடன் புரோட்டானேற்றவினை, ஆல்கைலேற்ற வினை, அசைலேற்ற வினை, ஒடுக்க வினை போன்ற வினைகளில் ஈடுபடுகிறது. மற்ற எளிய அலிபாடிக் அமின்களைப் போலவே பெண்டைலமீனும் ஒரு பலவீனமான காரமாகும். இதனுடைய காடித்தன்மை எண் மதிப்பு 10.21 ஆகும்.  

## இதையும் காண்க
- 3-அமினோபெண்டேன்
# காஞ்சிபுரம் அகத்தீசுவரர் கோயில்


**காஞ்சிபுரம் அகத்தீசுவரர் கோயில் (அகத்தியேச்சரம் - (திருவேகம்பம்)** எனப்போற்றும் இது, காஞ்சிபுரத்திலுள்ள சிவக் கோயில்களில் ஒன்றாகும். இச்சிவலிங்கம், காஞ்சி திருவேகம்பத்தின் முதல் பிரகார தென்பாகத்தில் அமைந்துள்ளது. மேலும், **அகத்திய முனிவர்** வழிப்பட்டதாக அறியப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## தல சிறப்பு
விந்திய மலையின் இறுமாப்பை அடக்க தேவர்கள் வேண்டியவாறு காசியில் வசித்திருந்த அகத்திய முனிவர் காஞ்சிக்கு வந்தபோது. அக்காஞ்சி சான்றோரையுடைத்தாய் இருக்கும் சிறப்பை நாடி இவ்விடத்தில் நாம் தேவர்கள் சொல்லியவண்ணம் வெளிபடுத்த வெண்ணியிருக்கும் இனிமையுடைய தாகிய தமிழை வெளியாக்கல் வேண்டும் என்று பூசித்தனர்.  

## தல வரலாறு
விந்திய மலையின் செருக்கினை அடக்கிய அகத்தியர், ஏகம்பத்திற்கு தென்பகுதியில் அகத்தியலிங்கம் (தன் பெயரில்) பிரதிட்டை செய்து தொழுதார் என்பது வரலாறாகும்.  

## தல பதிகம்
- **பாடல்**: **(அகத்தியேச்சர வரலாறு)**
::பண்ணிசைந்த வரிச்சுரும்பர் பாடல் பயிலும் மலர் இலைஞ்சித்,  
:தண்ணிசைந்த சிவகங்கைத் தழங்குந் திரைநீர் குடைந்தாடிப்,  
::பெண்ணிசைந்த பெருவனப்பின் பிராட்டி  
:ஆங்குப் பிறங்கொளியால், கண்ணிசைந்த களிசிறப்ப அகத்தியேசங்  
::கண்டணைந்தாள்.  
- **பொழிப்புரை**:
::''பண்ணமைந்த பாடல் வண்டு பாடுதற் கிடனாகிய பூக்களைக் கொண்ட  
:''பொய்கையாகிய குளிர்ந்த சிவகங்கை எனும் ஒலிக்கும் அலைகளையுடைய  
::''தீர்த்தத்தில் மூழ்கித் திளைத்து பெண்ணியல்பமைந்த பேரழகினையுடைய  
:''பெருமாட்டியார் அங்கே விளங்கொளியால் கருத்திற்கியைந்த களி துளும்ப  
::''அகத்தியர் அருச்சித்த அகத்தியே சத்தினைக் கண்டு நெருங்கினர்.  

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் காஞ்சி திருவேகம்பத்தின் முதல் பிரகார தென்பாகத்தில் இச்சிவலிங்க மூர்த்தம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்ப அகத்தில் அகத்தீசுவர மூர்த்தம் தாபிக்கப்பட்டுள்ளது.  

### போக்குவரத்து
- **வான்வழி:** வானூர்தி சேவை இல்லை; உலங்கு வானூர்தி மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து மூலம் இக்கோயிலை அடையலாம்.
- **இரும்புத் தடம்:** தொடருந்து மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து மூலமாகவும், தானியுந்து மூலமாகவும் சென்றடையலாம்.
- **சாலை வழி:** பேருந்திலோ, அல்லது சீருந்துலோ, காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து (75 கிலோமீட்டர்) திருப்பெரும்புதூர் வழியாகவும் ; தென்கிழக்கில், செங்கல்பட்டிலிருந்து (40 கிலோமீட்டர்) வாலாசாபாத் வழியாகவும் ; வடமேற்கில், விழுப்புரத்திலிருந்து (80 கிலோமீட்டர்) வந்தவாசி வழியாகவும்; தென்மேற்கில், பெங்களுரிலிருந்து (275 கிலோமீட்டர்) வேலூர் வழியாகவும் இக்கோயில் நகரை வந்தடையலாம்.
# காஞ்சிபுரம் மத்தள மாதவேசுவரர் கோயில்


**காஞ்சிபுரம் மத்தள மாதவேசுவரர் கோயில் (மத்தளமாதவேசம்)** என்றழைக்கும் இது, காஞ்சிபுரத்திலுள்ள சிவக் கோயில்களில் ஒன்றாகும். இச்சிவலிங்கம், காஞ்சி திருவேகம்பத்தின் முதல் பிராகர வடபாகத்தில் அமைந்துள்ளது. மேலும், **திருமால்** வழிப்பட்டதாக கருதப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## தல சிறப்பு
மாதவராகிய திருமால், தில்லையில் திருநடனங்கண்ட காலத்தில் நந்தியாதியர்போல் தாமும் மத்தளம் முழக்கவேண்டும் என்று நடராசப்பெருமானை வேண்ட அவர் நீ வேண்டிய இதனை பெறவேண்டுவையாயின் காஞ்சிய்ன் கண் சிவலிங்கப் பிரதிட்டை செய்து இவ்வரம்பெற்று இங்கு வந்து மத்தளம் முழக்குவாய் என்று அருள அவ்வண்ணமே வந்து பூசித்தனர்.  

## தல வரலாறு
தில்லைத் திருநடனம் கண்ட திருமால், இறைவனின் நடனத்திற்கு தான் மத்தளம் வாசிக்க வேண்டும் என்று விரும்பி இறைவனை வேண்டினார். இறைவனார் காஞ்சியை அடைந்து தம்மை வழிபடுமாறு பணித்தார். திருமாலும் காஞ்சியை அடைந்து மத்தள மாதவேசர் என்ற பெயரில் சிவலிங்கம் பிரதிட்டை செய்து வழிபட்டார். அப்போது இறைவன் தோன்றி காப்பு நடனமாடி அருள்புரிய திருமால் அந்நடனத்திற்கு மத்தளம் வாசித்து மகிழ்ந்தார் என்பது வரலாறாகும்.  

## தல பதிகம்
- **பாடல் மற்றும் பொழிப்புரை** **(மத்தள மாநவேச்சர வரலாறு)** --காஞ்சிப் புராணம் | தழுவக் குழைந்த படலம் | மத்தள மாநவேச்சர வரலாறு | பாடல்: 291 முதல் - 299 முடிய | பக்கம்: 667 முதல் - 669 முடிய.

## அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் காஞ்சி திருவேகம்பத்தின் உள்பிரகாரத்தில் ஆறுமுகர் சந்தியை அடுத்துள்ள மார்க்கண்டேய லிங்கத்திற்கு பக்கத்தில் உள்ள சிவலிங்கமே மத்தள மாதவேசம் ஆகும். மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்ப அகத்தில் மத்தள மாதவேசம் சிவலிங்கமாக தாபிக்கப்பட்டுள்ளது.  

### போக்குவரத்து
- **வான்வழி:** வானூர்தி சேவை இல்லை; உலங்கு வானூர்தி மூலம் காஞ்சிபுரம் வந்தடைய, காஞ்சியிலிருந்து 3 கிலோமீட்டர் தொலைவிலுள்ள ஏனாத்தூர் ஸ்ரீ சங்கரா கலை மற்றும் அறிவியல் கல்லூரியின் அகத்திலுள்ள உலங்கூர்தி இறங்குதளத்தில் இறங்கி சீருந்து மூலம் இக்கோயிலை அடையலாம்.
- **இரும்புத் தடம்:** தொடருந்து மூலாமாக; தலைநகர் சென்னையிலிருந்து செங்கல்பட்டு மார்க்கமாகவும், திருப்பதியிலிருந்து அரக்கோணம் மார்க்கமாகவும், காஞ்சி தொடருந்து நிலையத்தை அடைந்து அங்கிருந்து 1 கிலோமீட்டர் தொலைவிலுள்ள இக்கோயிலை, சீருந்து மூலமாகவும், தானியுந்து மூலமாகவும் சென்றடையலாம்.
- **சாலை வழி:** பேருந்திலோ, அல்லது சீருந்துலோ, காஞ்சி வந்தடைய நான்கு திசையில் சாலை வழியுள்ளன; வடகிழக்கில், சென்னையிலிருந்து (75 கிலோமீட்டர்) திருப்பெரும்புதூர் வழியாகவும் ; தென்கிழக்கில், செங்கல்பட்டிலிருந்து (40 கிலோமீட்டர்) வாலாசாபாத் வழியாகவும் ; வடமேற்கில், விழுப்புரத்திலிருந்து (80 கிலோமீட்டர்) வந்தவாசி வழியாகவும்; தென்மேற்கில், பெங்களுரிலிருந்து (275 கிலோமீட்டர்) வேலூர் வழியாகவும் இக்கோயில் நகரை வந்தடையலாம்.
# சந்தேலர்கள்



கோயிலின் கட்டிடக்கலை]]  

வில் மன்னர் லெட்சுமனவர்மன் கட்டிய இலக்குவன் கோயில்]]  

**சந்தேலர்கள்** (Chandela or Chandel) இந்தியாவின் மத்தியப் பிரதேசம் மற்றும் உத்தரப் பிரதேசம் மாநிலப் பகுதிகள் கொண்ட புந்தேல்கண்ட் பிரதேசத்தை ஆண்ட இராஜபுத்திர அரசகுலத்தை சேர்ந்தவர்கள்.  
சந்தேலர்கள் புந்தேல்கண்ட் பகுதியை கி பி பத்தாம் நூற்றாண்டு முதல் 13-ஆம் நூற்றாண்டு முடிய, கஜுராஹோவில் கலிஞ்சர் மற்றும் மகோபா ஆகிய நகரங்களை தலைநகராகக் கொண்டு அரசாண்ட மன்னர்கள்.  

சந்தேல மன்னர் வித்தியாதரன் ஆட்சிக் காலத்தில் கஜினி முகமது, இந்தியாவின் மீது படையெடுத்து கலிஞ்சர் கோட்டையை தாக்கினான்.  

சந்தேலர் எனும் சொல்லிற்குப் பொருள் சந்திர குலத்தவர்கள் எனபதாகும்.  

மன்னர் வித்தியாதரன் காலத்தில் (1017–29) கஜுராஹோவில் உள்ள கந்தாரிய மகாதேவர் கோயில் மற்றும் கலிஞ்சர் கோட்டை சிறப்புடன் விளங்கியது.  

## வரலாறு
கி பி 10 முதல் 13-ஆம் நூற்றாண்டு முடிய மத்திய இந்தியாவின் புந்தேல்கண்ட் பகுதியை ஆண்ட சந்தேல ஆட்சியாளர்களின் முதல் தலைநகரம் கஜுராஹோ ஆகும். பின்னர் தலைநகரத்தை மகோபாவிற்கு மாற்றினர்.  

கஜுரஹோ நகரத்தை தலைநகராகக் கொண்ட சந்தேல அரசு, கூர்ஜர-பிரதிகார பேரரசின் பகுதியாக இருந்தது. கூர்ஜர-பிரதிகார பேரரசிற்கு திறை செலுத்தி ஆண்ட சந்தேல அரசை, நன்னூகா முதல் ஹம்மிரவர்மன் முடிய பல மன்னர்கள் ஆண்டனர். கூர்ஜர-பிரதிகார பேரரசு வீழ்ச்சையடைந்த பின்னர் தனியுரிமையுடன் சந்தேல அரசை ஆண்டனர். சந்தேல அரசர்களில் புகழ் பெற்ற மன்னர் வித்தியாதரன் (1017–1029) ஆவார்.  

சந்தேல அரசின் நிறுவனர் நன்னுகா என்பவர் கஜுராஹோ நகரத்தை தலைநகராகக் கொண்டு புந்தேல்கண்ட் பகுதியை அரசாண்டார்.  

## சந்தேல ஆட்சியாளர்கள்
- நன்னுகா, சந்தேல அரசின் நிறுவனர்
- இராகில்யா
- ஹர்சா (900–925)
- யசோவர்மன் - (925–950) — கஜுராஹோவில் இலக்குமணன் கோயில் கட்டியவர்.
- தங்கன் - (950–1008) — கஜுராஹோவில் பார்சுவநாதர் மற்றும் விஸ்வநாதர் கோயில்களை கட்டியவர்.
- காந்தன் (1002–1017) —கஜுராஹோவில் ஜெகதாம்பிகை மற்றும் சித்திரகுப்தர் கோயில்களை கட்டியவர்
- வித்தியாதரன் - (1017–29) — கஜுராஹோவில் கந்தாரிய மகாதேவர் கோயிலைக் கட்டியவர்)
- விசயபாலன் (1035–1045) – தலைநகரை கஜுராஹோவிலிருந்து மகோபாவிற்கு மாற்றியவர்
- தேவவர்மன் – காலச்சூரிகளால் வெல்லப்பட்டவர்.
- கீர்த்திவர்மன்
- சல்லக்சணவர்மன்
- ஜெயவர்மன்
- பிரிதிவிவர்மன்
- மதனவர்மன் (1129–1163) – மதனசாகர் ஏரியை நிறுவியவர்
- இரண்டாம் யசோவர்மன் - 1164-1165
- பரமார்த்தி (1165-1202) – இவன் படைத்தலைவர்கள் மூன்றாம் பிரிதிவிராச் சௌகானுடன் போரிட்டவர்கள்
- திரைலோக்கியவர்மன் - 1203–1245
- இரண்டாம் வீரவர்மன் 1315 முடிய
- போஜவர்மன்
- ஹம்மிரவர்மன்

## சந்தேலர்களின் கட்டிடக் கலை

## இதனையும் காண்க
- கலிஞ்சர் கோட்டை
- கஜுராஹோ
- கந்தாரிய மகாதேவர் கோயில்
- இலக்குமணன் கோயில்
- புந்தேல்கண்ட்
# விக்கிப்பீடியா:மீடியாவிக்கி செ.நி.இ


மீடியாவிக்கி செயலி நிரலாக்கம் இடைமுகம் (Mediawiki API) மீடியாவிக்கியை நிரலாக்கம் செய்ய உதவும் ஒரு நிரலாக்கம் இடைமுகம் ஆகும். ஒப்பீட்டளவில் பிற கருவிகளை விட இது எளிமையானது. இந்த செ.நி.இ யாவக்கிறிட்டு, பைத்தான் உட்பட்ட பல நிரல்மொழிகள் ஊடாகப் பயன்படுத்தலாம்.  

## பைத்தான் எடுத்துக்காட்டு
<syntaxhighlight lang="python">  
import urllib  
from wikitools import wiki  
from wikitools import api  

1. create a Wiki object
site = wiki.Wiki("https://www.targetwiki.org/wiki/api.php")  

1. login - required for read-restricted wikis
if not site.login("Username", "Pwd.", verify=True):  
print("Login failed")  

1. Get Token
params = {  
'action':'query',  
'prop':'info',  
'intoken':'edit',  
'titles':'1'  
}  
req = api.APIRequest(site, params)  
response = req.query(False)  
token = response['query']['pages']['-1']['edittoken']  

1. Modify எ.கா பக்கப் பெயர் page
params = {'action':'edit', 'title':'எ.கா பக்கப் பெயர்', 'token':token, 'text': 'தொகுப்புச் சுருக்கம்', 'section':'new', 'sectiontitle':'புதிய பிரிவின் தலைப்பு'}  
request = api.APIRequest(site, params)  

1. query the API
result = request.query  

print result  
</syntaxhighlight>
# உக்ரா



**உக்ரா** *(Ukrah)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கல்யாணி உட்கோட்டத்தில் இடம்பெற்றுள்ள ஒரு கணக்கெடுப்பில் உள்ள ஊர் ஆகும்.  

## புவியியல் அமைப்பு

22.944938° வடக்கு 88.660307° கிழக்கு என்ற அடையாள ஆள்கூறுகளில் உக்ரா நகரம் பரவியுள்ளது. மேலும் கடல்மட்டத்தில் இருந்து சராசரியாக 12 மீட்டர்கள் உயரத்தில் இந்நகரம் உள்ளது. வடக்கில் சமுனா நதியால் சூழப்பட்ட இந்நகரம் மாநிலத் தலைநகரான கொல்கத்தாவில் இருந்து தோராயமாக 58 கிலோமீட்டர் தொலைவில் அமைந்துள்ளது.  

## மாசடையும் நிலத்தடிநீர்

ஆர்சனிக் வேதிப்பொருளால் நிலத்தடிநீர் மாசடைந்து வரும் நகரங்களுள் உக்ரா நகரமும் ஒன்றாகும்.  

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி உக்ரா நகரத்தின் மொத்த மக்கள் தொகை 13,548 ஆகும் இம்மக்கள் தொகையில் கல்வியறிவு சதவீதம் 83.91% ஆகும்.கிராமப்புற மக்கள் தொகையில் ஆறுவயதிற்குக் குறைவான சிறுவர்கள் 9.6% அளவில் உள்ளனர்.
# தங்க நச்சுத் தவளை


**தங்க நச்சுத் தவளை** ( **golden poison frog** (*Phyllobates terribilis*), இதன் வேறு பெயர்கள் **golden frog**, **golden poison arrow frog**, **golden dart frog** ) என்பது கொலொம்பியாவின் பசிபிக் கடற்கரைப் பகுதியல் காணப்படும் நச்சுத்தன்மைவாய்ந்த நச்சு அம்புத் தவளை வகையைச் சேர்ந்த ஒரு ஓரிடவாழி தவளையாகும். இவை ஆண்டு மழையளவு 5 மீ அல்லது அதற்கு மேற்பட்டுள்ளதாகவும், வெப்பநிலை குறைந்தது 26 ° செ என்ற அளவும், கடல் மட்டத்தில் இருந்து 100 மீட்டர் முதல், 200 மீட்டர் வரையும், ஈரப்பதம் 80-90% உள்ள மழைக் காடுகளில் காணப்படுகின்றன. இது ஒரு சமூக விலங்காகும், இவை ஆறு தவளைவரையிலான குழுக்களாக வாழுகின்றன. இந்த தவளைகள் பெரும்பாலும் சிறிய அளவுள்ளதாகவும், பிரகாசமான வண்ணங்கள் கொண்டதாகவும் தீங்கற்றதாகவும் கருதப்படுகிறது, ஆனால் காட்டு தவளைகள் நச்சுத்தன்மை கொண்டதாக உள்ளன. இரண்டு அங்குலமே உள்ள இந்தத் தவளைதான் உலகிலேயே மிக அதிக நச்சு கொண்ட தவளை. ஒரு முறை நச்சை பீய்ச்சி அடித்தால் மூன்றே நிமிடங்களில் 10 மனிதர்களைக் கொன்றுவிடக்கூடியது. பத்து ஆயிரம் சுண்டெலிகளைக் கொன்றுவிடக் கூடியது. இவை பொன் நிறத்தில் மட்டுமின்றி, ஆரஞ்சு, வெளிர் பச்சை நிறங்களிலும் இவை காணப்படுகின்றன. தன் ஆபத்தானவன் என்று மற்ற விலங்குகளை எச்சரிப்பதற்காகவே இவ்வாறு கண்கவர் வண்ணங்கள் கொண்டுள்ளது. அழிந்துவரக்கூடிய அரிய உயிரினங்களின் பட்டியலில் இந்தத் தங்கத் தவளைகளும் உள்ளன. காடுகளை அழித்தல், சட்டத்துக்குப் புறம்பாகத் தங்கச் சுரங்கம் அமைத்தல், கோகோ பயிரிடுதல் போன்ற பல காரணங்களால் தங்கத் தவளைகள் அழிவின் விளிம்புக்குத் தள்ளப்பட்டுள்ளன.  

## பரவலும், வாழிடமும்
தங்க நச்சுத் தவளை ஓரிடவாழியாகும். இவை பசிபிக் கடற்கரையில் ஈரப்பதமான மழைக்காடுகள் உள்ள கொலொம்பியாவின் கவுகா மற்றும் வள்ளி டில் கவுகா ஆகிய பகுதிகளில், சுமார் 5,000 சதுர கிலோமீட்டர் பரப்பளவில் உள்ள காடுகளில் காணப்படுகிறது. இவை தரையில் முட்டைகளை இடுகின்றன. முட்டை பொரித்து வெளிவரும் தலைப்பிரட்டைகளை ஆண் தவளைகள் குளங்களுக்கு கொண்டுசென்று விடுகின்றன.  

## நச்சுத்தன்மை
இந்த தங்க நச்சுத் தவளைகள் ஆபத்தான உயிரினங்களே தவிர, கொடூரமான உயிரினங்கள் அல்ல. பொதுவாக நச்சுத்தன்மை கொண்ட விலங்குகளும் பூச்சிகளும் பற்கள், கொடுக்குகள் மூலம் நச்சை செலுத்துகின்றன. ஆனால், தங்கத் தவளை தனக்கு ஆபத்து என்று உணர்ந்தால், தன்னைக் காப்பாற்றிக்கொள்வதற்காகத் தோலில் இருந்து நச்சை பீய்ச்சி விடுகிறது. இந்தத் தவளையை நம் கையில் உறையில்லாமல் வைத்திருந்தால், அடுத்த சில நொடிகளில் மரணம் உறுதி. ‘அல்கலாய்ட்’ என்ற விஷம் தவளையின் தோல் முழுவதும் பரவியிருக்கிறது. இந்த விஷம் நரம்புகளின் செயல்களைத் தடுத்துவிடும். தசைகளைச் சுருக்குகிறது. இறுதியில் இதயத்தைச் செயலிழக்க வைத்துவிடும். உள்ளுர் பழங்குடி மக்கள் இதன் நஞ்சை சேகரித்து வேட்டைக்கு பயன்படுத்துகின்றனர். முன்பு வட, தென் அமெரிக்கக் காடுகளில் வாழ்ந்த தவளைகளுக்கு நச்சு இல்லை. காலப் போக்கில் இவை சாப்பிடும் உணவுகளிலிருந்தே நச்சுத்தன்மையைப் பெற்றிருக்க வேண்டும் என்கிறார்கள் ஆராய்ச்சியாளர்கள்.